

[prensa@baqueira.es](mailto:prensa@baqueira.es)

[www.baqueira.es](http://www.baqueira.es/)

00 34 93 204 95 57

**Nota de premsa - 10 desembre 2017**

**Gran Pont de desembre a Baqueira Beret**

**El Pont de la Constitució i la Puríssima és sempre un excel·lent termòmetre per mesurar la salut del turisme d'hivern. Les més de 70.000 persones que han passat per l'estació de la Val d'Aran i Valls d'Àneu durant la setmana auguren una gran temporada.**

Ja pensant en les vacances de Nadal, la quantitat de neu acumulada a pistes i els 140 km de pistes obertes, conviden a l'optimisme. El Pont de desembre de 2017 serà recordat com un dels millors a Baqueira Beret on s'ha arribat al 90% dels traçats oberts amb gruixos de neu superiors al metre en zones altes.

La meteorologia ha estat canviant, passant de dies esplèndids amb neu pols a dies tapats de fred intens. No obstant això, els esquiadors i snowboarders han pogut gaudir de tots els serveis de l'estació en marxa (restauració, guarderíes, escoles d'esquí, etc.).

Per a la bona circulació dels esquiadors, els serveis tècnics de l'estació van obrir la totalitat dels remuntadors i es va treballar en el trepitjat de pistes de tal manera que la superfície esquiable no només fos en els quilòmetres lineals sinó també en l'amplitud dels traçats.

**Esdeveniments amb gran ambient**

Remarcar l'èxit dels esdeveniments lúdics que s'han celebrat a l'estació com la inauguració del Moët Winter Lounge a Orri el dia 8 amb una gran festa a la terrassa. També el tast de vins al Winebar by Vinya Pomal de l'Hotel Montarto el mateix dia 8. Cal destacar que les sessions de DJ al Baqueira Bar que es van dur a terme cada tarda a partir de les 15 h són ja un clàssic del aprés ski de l'estació i que cada vegada apleguen més esquiadors que es relaxen després de la jornada a pistes.

A nivell esportiu indiscutible gran èxit de la Salomon Quest Challenge, un esdeveniment popular a mig camí entre la competició i l'esport familiar, que va reunir més de 700 persones en unes proves repartides per tota l'estació. Quilòmetre llançat, Banked eslàlom, skicross i altres modalitats que van suposar una proposta molt estimulant per als participants.

L'estació està ja preparant les seves instal·lacions per a les vacances de Nadal en què es preveu que, si la meteorologia ho permet, estiguin les pistes obertes en la seva totalitat. La central de reserves en línia, que garanteix els millors preus de l'oferta hotelera de la Val d'Aran i la Vall d'Àneu, és la millor plataforma per planificar l'estada: www.viajes.baqueira.es

**Agenda**

Marató de TV3: dissabte 16/12 carrera open (gegant) solidària per col·laborar amb aquest esdeveniment de la televisió catalana de 10,30 a 12,30h, al Stadium de Beret. A les 16.00h, al Baqueira Bar de 1500, entrega de trofeus i sorteig de regals.

25 Trobada d'esquí RTV-Trofeu Nadal. Gegant el dissabte 16/12 al Stadium de Beret a les 12,30h.

Naut Aran Skating: diumenge 17/12 es disputarà la primera cursa de la Copa d'Espanya Loteries d'esquí de fons del calendari oficial de la Reial Federació Espanyola Esports d'Hivern (RFEDI) a Beret. Organitza el club CAEI aquesta cursa d'estil lliure per a totes les categories. Més informació www.caei.es

**Més informació Premsa:**

prensa@baqueira.es

www.baqueira.es

www.facebook.com/BaqueiraBeretEsqui

www.twitter.com/baqueira\_beret

@baqueira\_beret